Teleoperaattori Elisa, joka toimii myös Saunalahti-nimellä, laskuttaa nyt paperisesta laskusta asiakkailtaan 1,89 euron maksun laskua kohden.

Aiemmin markkinaoikeus päätti, että Elisan aiemmin paperilaskuista perimä 1,90 euroa on liian kova hinta ja velvoitti Elisan laskemaan hintaa. Näin Elisa onkin siis nyt tehnyt, ruhtinaallisella yhden sentin alennuksella.

Asiasta kertoi ensimmäisenä Turun Sanomat. ”Otimme sentin pois ja hinta on nyt 1,89 euroa. Se on täysin markkinaoikeuden päätöksen mukainen, koska se spesifisti kielsi yhtä suuren tai suuremman laskun kuin 1,90 euroa”, Elisan palvelujohtaja Vesa-Pekka Nikula totesi Turun Sanomille.

MAINOS (ARTIKKELI JATKUU ALLA)

Markkinaoikeus piti aiempaa hintaa kohtuuttomana ja 100 000 euron uhkasakun kehottamana määräsi Elisan alentamaan sitä. Alun perin markkinaoikeuteen asian vei kuluttaja-asiamies.

Elisa on ollut asiassa esillä esimerkkinä, mutta myös operaattorit eli DNA että Sonera ovat veloittaneet liittymiensä paperilaskuista – DNA myös 1,90 euroa paperiselta laskulta sekä Sonera tietyistä liittymistä jopa 2,90 euroa paperiselta laskulta.

Markkinaoikeuden lepsu ja huonosti tehty päätös on jättänyt Elisalle porsaanreiän, jota se nyt hyödyntää ennen kuin asiaan saadaan jälleen uudempi ratkaisu. Markkinaoikeus totesi päätöksessään, että myös jopa Elisan aiemmin veloittama 0,95 euron maksu olisi kohtuuton, mutta lopulliseen päätöslauselmaan kirjattiin, ettei paperilaskun toimittamisesta saa veloittaa ”erillistä 1,90 euron tai sitä suurempi maksua laskua kohti”.

Mitä mieltä olet Elisan toiminnasta? Kommentoi alla.